সেরা গায়িকা বিভাগে মেরিল-প্রথম আলো পুরস্কার
সেরা গায়িকা বিভাগে মেরিল-প্রথম আলো পুরস্কার বাংলাদেশের গায়িকাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়। ১৯৯৯ সালে প্রবর্তনের পর থেকে এখন পর্যন্ত ১০ জন গায়িকা এই পুরস্কার লাভ করেছেন। নাজমুন মুনিরা ন্যান্সি এই বিভাগে সর্বাধিক সাতবার পুরস্কার লাভ করেছেন, অন্যদিকে দিলশাদ নাহার কনা সর্বাধিক ১২ বার এই পুরস্কারের মনোনয়ন লাভ করেছেন। সাম্প্রতিক বিজয়ী অবন্তী সিঁথি সুড়ঙ্গ চলচ্চিত্রের "গাঁ ছুয়ে বলো" গানের জন্য এই পুরস্কার লাভ করেছেন।